Էղեսթա

Էղեսթա կամ Սեղեսթա (իտալ․՝Segesta, յուն.`Έγεστα կամ Αίγεστα, իսկ Սիչիլիոյ լեզուով՝Siggésta)․ հին քաղաք, Թրաբանի, Սիչիլիա, Իտալիա։ Կը գտնուի Սիչիլիոյ հիւսիս-արեւմուտքը, Պարպարօ լերան գագաթին վրայ (305 մ․բարձրութիւն): Քաղաքին աւերակներուն մէջ կան լաւ պահպանուած վիճակի մէջ դորեան ոճի տաճար մը եւ հին յունական թատրոն մը։

 Պատմութիւն 
Ըստ Թուքիդիդիսին, Սիչիլիոյ առաջին բնակիչները իպիրեան ծագումով Սիքանիները եղած են, որոնց Լիկիացիները վտարած են։ Յոյներուն կողմէն Տրոյի պաշարումին ընթացքին, Տրոյացիներ Սիչիլիա կ՛ապատանին ու Էրիքա եւ Էղեսթա քաղաքներուն մէջ Սիքացիներուն հետ կը բնակակցին եւ Էլիմի կ՛անուանուին։ 

Էղեսթա Ք․Ա․580-էն վատ յարաբերութիւններ ունէր Մեղարա Իվլէայի գաղթօճախ Սելինունտասին (հին յուն․՝ Σελινοῦς) հետ, ինչ որ կը պատճառէ Պելոպոնեզեան Պատերազմին ընթացքին Աթենացիները Սիչիլիա արշաւեն (Ք․Ա․415-Ք․Ա․413)։ Ք․Ա․409-ին Էղեսթացիները կը դաշնակցին Կարթագէնացիերուն հետ, երբ վերջինները Սելինունտաս կը գրաւեն։ Առաջին Հռոմէակարթագէնեան պատերազմին ընթացքին, Էղեսթացիները Կարթագէնացիներուն կը դաւաճանեն ու կը պատերազմին հռոմէացիներուն կողքին եւ այդ պատճառով հռոմէական գերիշխանութեան ընթացքին հռոմէացիները քաղաքին նպաստներ կը շնորհեն։ Սակայն Ք․Ա․2րդ դարուն, Էղեսթա կը կործանի։

 Անունը 
մինի|Երկու տրախմի, (Ք․Ա․475-Ք․Ա․455)|ձախից
մինի|Դիդրախմօ (Δίδραχμο )․ մէկ երեսին վրայ «ΣΕΓΕΣΤΑ» արձանագրուած է
Բնակիչները կը կոչուէին Էղեսթէի (Թուքիդիդիս) կամ Սեղեսթանի/Սեղեսթէի ըստ յայտնաբերուած դրամներու, ΣΕΓΕΣΤΑΙΩΝ արձանագրութեամբ։

Քաղաքը անուանած են «Έγεστα» (Թուքիդիդիս Ք․Ա․5րդ-Ք․Ա․4րդ դար), «Αίγεστα» Դիոդորոս Սիչիլիացին (Սիքիլիացին), Սեղեսթա Քլաւտիոս Բթոլեմէոս (Պտողէմէոս) Ք․Ա․2րդ դար։ Իսկ այդ ժամանակաշրջանի դրամներուն վրայ ΣΕΓΕΣΤΑ արձանագրուած է։

Սեղեսթա, Բրիտանական հանրագիտարան Դիոդորոս »Սիչիլիացի, պատմական գրադարան, գիրք 14, գլուխ՝ 53 «συνέταξε δ´ αὐτῷ τὴν Αἴγεσταν καὶ τὴν Ἔντελλαν πολιορκεῖν» Քլաւտիոս Պտողէմէոս, հատոր Ա․, Քարոլի Թոքնիթի, 1843, էջ 166 Թուքիդիդիս, Պելոպոնեզեան պատերազմի պատմութիւններ, գլուխ Զ․2 «πόλεις δ' αὐτῶν Ἔρυξ τε καὶ Ἔγεστα...»  «οἱ Ἐγεσταῖοι ξυμμαχίαν ἀναμιμνῄσκοντες τοὺς Ἀθηναίους ἐδέοντο σφίσι ναῦς πέμψαντας ἐπαμῦναι...» Աբիանոս Ալեքսանտրէոս, Հռոմէական Իլիրեան, գլ․Ժ

 Ծանօթագրութիւններ